
PATVIRTINTA
                                                                               
Šakių rajono savivaldybės administracijos 
direktoriaus 2013 m. kovo  19  d. 
įsakymu Nr. AT- 301                                                                              

JAUNIMO INICIATYVŲ SKATINIMO 2013 METŲ PROJEKTŲ FINANSAVIMO  

 KONKURSO NUOSTATAI
I. BENDROJI DALIS

1. Rajono savivaldybė, įgyvendindama Jaunimo ir nevyriausybinių organizacijų programą (kodas 05), skelbia Jaunimo iniciatyvų skatinimo 2013 metų projektų (toliau – Projektų) finansavimo  konkursą (toliau – Konkursą).

II. REIKALAVIMAI PROJEKTŲ TURINIUI
             
2. Konkursu siekiama skatinti jaunimo saviraišką, įtraukimą į visuomeninę veiklą, suteikiant jauniems žmonėms galimybę realizuoti save ir įgyvendinti turimas novatoriškas/netradicines idėjas. Šiame konkurse bus finansuojami projektai, kurie yra sugalvoti, suplanuoti ir įgyvendinami ne mažiau kaip penkių 14-29 metų amžiaus grupės asmenų.
             
3. Vertinant paraiškas prioritetai bus teikiami šiems projektams:

             
3.1. įtraukiantiems vietos bendruomenės narius ir teikiantiems naudą bendruomenei, kurioje iniciatyvos autoriai gyvena ir veikia;
                 
3.2. projektai, skatinantys vietos bendruomenės jaunimo iniciatyvas;
                 
3.3. įtraukiantiems iki šiol nedalyvavusį jaunimą į jaunimo veiklą;

        
3.4. iniciatyva kils ir bus įgyvendinama jaunų žmonių, kurie turi mažiau galimybių nei kiti jų bendraamžiai (pvz.: gyvena atokiose kaimo vietovėse; yra kilę iš socialiai remtinų šeimų ir t.t.);
                 
3.5. skatinantiems jaunimo verslumą, t.y. jauno žmogaus požiūrį, įgūdžius ir žinias, kurie leidžia atpažinti galimybę kurti pridėtinę vertę (tiek socialinę, tiek ekonominę) ir veiksmus skirtus šiai galimybei panaudoti;
                 
3.6. bendrojo lavinimo mokyklų mokinių savivaldos institucijų, mokyklose veikiančių būrelių, jaunimo mėgėjų meno kolektyvų ir kitų neformalių jaunimo grupių inicijuotų idėjų įgyvendinimui;
                 
3.7. turintiems papildomą finansavimą iš kitų šaltinių.
             
4. Konkursui teikiami projektai turi siekti kokybiško rezultato (produkto), kuris atspindėtų dalyvių įgytą kompetenciją ir praktinį jos pritaikymą.

             
5. Konkursui teikiami projektai turi atitikti šiuos principus: 

        
5.1. savanoriškumo; 

        
5.2. savarankiškumo;  

        
5.3. savivaldos. 

        
6. Konkursui teikiamuose projektuose sporto varžybų, kultūros ir meno, politinių ir religinių renginių organizavimas taip pat verslumo ir profesinėms žinioms bei kitokiai patirčiai įgyti skirtų renginių organizavimas gali būti tik kaip priemonė tikslams pasiekti, tačiau negali būti pagrindiniu projekto tikslu, uždaviniu ar rezultatu.

            
7. Konkursui negali būti teikiami projektai, kurių tikslas yra: 

       
7.1. atostogos ir turizmas; 

       
7.2. pelno gavimas. 

            
8. Taip pat programai negali būti teikiami projektai, kurie:
            
8.1. kelia grėsmę žmonių sveikatai, garbei bei orumui, viešajai tvarkai; 

        
8.2. bet kokiomis formomis, metodais ir būdais išreiškia nepagarbą Lietuvos valstybės, tautiniams ir religiniams jausmams bei simboliams;  

        
8.3. bet kokiomis formomis, metodais ir būdais išreiškia smurto, prievartos, neapykantos ir narkotikų bei kitų toksinių medžiagų populiarinimui; 

        
8.4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. 

III. REIKALAVIMAI PAREIŠKĖJAMS

            
9. Projektų teikėjais gali būti jaunimo organizacijos, su jaunimu dirbančios organizacijos, registruotos Asociacijų įstatymo, Viešųjų įstaigų įstatymo, Religinių bendruomenių ir bendrijų įstatymo ar Labdaros ir paramos fondų įstatymo nustatyta tvarka bei neformalios jaunimo grupės, kurių vienas iš tikslų – į Šakių rajono jaunimą orientuota ir jaunimo poreikius atitinkanti veikla. 
          
10. Neformali jaunimo grupė, prieš pateikdama paraišką, turi sudaryti bendradarbiavimo sutartį su nevyriausybine organizacija arba biudžetine įstaiga dėl projekto lėšų administravimo (1 priedas ).
          
11. Ne mažiau kaip 2/3 projekto vykdytojų turi būti jauni žmonės.

          
12. Vienas pareiškėjas gali pateikti tik vieną paraišką.
IV. PARAIŠKŲ TEIKIMAS KONKURSUI
          
13. Konkursui teikiamas projektas turi būti aprašomas, užpildant Paraišką rajono savivaldybės administracijai dėl dalyvavimo Jaunimo ir nevyriausybinių organizacijų 2013 metų projektų finansavimo konkurse (toliau vadinama – Paraiška).

          
14. Paraiška turi būti pasirašyta asmens, turinčio teisę veikti juridinio asmens vardu, bei patvirtinta antspaudu, jeigu jis antspaudą privalo turėti.

          
15. Pareiškėjas kartu su paraiška pateikia šiuos dokumentus:
     
15.1. juridinio asmens registracijos pažymėjimo kopiją,

     
15.2. pažymą apie organizacijos banko rekvizitus.

     
15.3. bendradarbiavimo sutartį (taikoma neformalioms jaunimo grupėms).
     
16. Paraiška ir kartu su ja pateikti dokumentai turi būti tvarkingai susegti, lapai 
sunumeruoti, dokumentų kopijos patvirtintos pareiškėjo antspaudu (jeigu jis antspaudą privalo turėti) ir asmens, turinčio teisę veikti pareiškėjo vardu,  parašu.

     
17. Paraiškos turi būti atneštos į rajono savivaldybės priimamąjį (Bažnyčios g. 4, LT-71120, Šakiai) iki 2013 m. balandžio 16 d. 17.00 val. arba gautos paštu su pašto žyma, rodančia, kad paraiškos išsiųstos iki 2013 m. balandžio 16 d. (įskaitytinai). Ant voko turi būti užrašyta „Jaunimo ir nevyriausybinių organizacijų 2013 metų projektų finansavimo konkursui“. Paraiškos, atneštos po 2013 m. balandžio 16 d. 17.00 val., nebus priimamos. Vokai, gauti paštu su pašto žyma, rodančia, kad paraiškos išsiųstos po 2013 m. balandžio 16 d., nebus atplėšiami, bet bus grąžinami besikreipiančiai organizacijai.
              
18. Konkursui pasibaigus, projektai pareiškėjams negrąžinami.
V. PROJEKTŲ VERTINIMAS IR ATRANKA
         
19. Sprendimą dėl lėšų skyrimo priima rajono savivaldybės Jaunimo reikalų taryba (toliau – Taryba), remdamasi ekspertų  siūlymais bei kita susijusia informacija.
         
20. Konkursui pateiktą Paraišką vertina nepriklausomas ekspertas, pildydamas Paraiškos vertinimo formą ( 2 priedas).         


21. Sprendimai dėl lėšų skyrimo priimami balsuojant, posėdyje dalyvaujančių Tarybos narių 2/3 balsų dauguma. Kai  balsai pasiskirsto po lygiai, lemiamą balsą turi Tarybos pirmininko arba jo įgalioto Tarybos nario balsas.

             
22. Tarybos sprendimai įforminami protokolu, kurį pasirašo posėdyje dalyvavę nariai. Tarybos posėdžius protokoluoja sekretorius.

            
23. Taryba atrenka projektus, atsižvelgdama į surinktų balų skaičių, paskirsto lėšas ir pateikia savivaldybės administracijos direktoriui lėšų paskirstymo protokolą. Direktorius ar jo įgaliotas asmuo per 5 darbo dienas priima sprendimą dėl projektų finansavimo. Sprendimas yra įforminamas įsakymu.
             
24. Paraiška nevertinama, jeigu neatitinka šių nuostatų reikalavimų. 

         
25. Jei pareiškėjas sistemingai nesilaikė reikalavimų 2009-2011 metais sudarytose Projektų finansavimo sutartyse su rajono savivaldybės administracija (toliau vadinama – Administracija), Tarybos sprendimu projektas gali būti nevertinamas ir grąžinamas pateikėjams.

         
26. Tarybai priėmus galutinį sprendimą, konkurso rezultatai skelbiami interneto svetainėje www.sakiai.lt ir projektų rengėjams tiesiogiai. Jokia kita informacija apie projektų vertinimą ir finansavimo skirstymą nėra skelbiama.
VI. PROJEKTŲ FINANSAVIMAS, VYKDYMAS IR KONTROLĖ
         
27. Pareiškėjas, patikslinęs preliminarią projekto išlaidų sąmatą ir, vadovaudamasis Lietuvos Respublikos finansų ministro 2010 m. gruodžio 31 d. įsakymu Nr. 1K-417 „Dėl finansų ministro 2003 m. liepos 3 d. įsakymo 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ pakeitimo“ (3 priedas), užpildo šias lenteles:

               - 2013 metų išlaidų sąmatą (4 priedas);

               - 2013 metų detalųjį planuojamo projekto išlaidų sąrašą (5 priedas);

               - Duomenis apie projektą ir projekto vykdytoją (6 priedas);

               - 2013 metais vykdomo projekto priemonių sąrašą (7 priedas).

            
28. Pareiškėjas ir Administracija, vadovaudamiesi užpildytų lentelių duomenimis, sudaro sutartį, kurioje aprašomi organizacijos įsipareigojimai, finansavimo dydis, finansavimo teikimo terminai, lėšų naudojimo, atskaitomybės ir atsakomybės sąlygos.
        
29. Sutartis sudaroma ne vėliau kaip per 30 kalendorinių dienų nuo oficialios konkurso 
rezultatų paskelbimo dienos. 
        
30. Jei pareiškėjui, projekto įgyvendinimui, buvo skirtas dalinis finansavimas, t. y. Tarybos skirta suma mažesnė, negu organizacija prašė paraiškoje - tai organizacija, sudarydama sutartį su Administracija, turi teisę keisti savo projektinės veiklos apimtį, bet neturi teisės keisti paraiškoje aprašytos veiklos turinio ir tikslų. 
        
31. Finansuojamos gali būti tik su projekto įgyvendinimu susijusios išlaidos, padarytos nuo sutarties pasirašymo dienos iki 2013 m. gruodžio 31 d. Didžiausia vienam projektui skiriama suma iki 1000 Lt.  

        
32. Netinkamos finansuoti laikomos šios išlaidos: 

   
32.1. baldams, transporto priemonėms, ryšių priemonėms, kompiuterinei įrangai, medicininei įrangai ir kitam inventoriui (priemonėms ir įrangai, kuri nenusidėvi per vienerius metus) įsigyti; 

   
32.2. projekto parengiamajam etapui (parengiamojo etapo išlaidos yra visos išlaidos, susijusios su  veikla, vykdyta prieš pateikiant paraišką savivaldybei, pvz.: paraiškos rašymas, narių sąrašų sudarymas ir pan.).

            
33. Pareiškėjas privalo:

            
33.1. kiekvienam ketvirčiui pasibaigus, iki kito ketvirčio pirmo mėnesio 5 dienos Centralizuotos buhalterijos skyriui pateikti ataskaitas už praėjusį ketvirtį, t.y. Biudžeto išlaidų sąmatos vykdymo ir patirtų sąnaudų ataskaitos lentelę (8 priedas). Kartu su šia ataskaita pateikti dokumentų, patvirtinančių patirtas išlaidas, kopijas, medžiagų nurašymo aktus ir kt.

            
33.2. pasibaigus projekto vykdymo terminui, per 20 dienų, bet ne vėliau kaip iki einamųjų metų gruodžio 31 d. atsiskaito Centralizuotos buhalterijos skyriui: pateikia metinę biudžeto išlaidų sąmatos vykdymo ataskaitą (Forma Nr.2), patvirtintą Lietuvos Respublikos finansų ministro 2008 m. gruodžio 31 d. įsakymu Nr.1K-465 (Lietuvos Respublikos finansų ministro 2012 m. kovo 27 d. įsakymo Nr.1K-121 redakcija), užpildo Biudžeto išlaidų sąmatos vykdymo ir patirtų sąnaudų ataskaitos lentelę bei pateikia visų pirminių buhalterinių dokumentų, patvirtinančių padarytas išlaidas, kopijas, patvirtintas organizacijos vadovo parašu ir antspaudu.
           
33.3. Jaunimo reikalų tarybos sekretorei pateikti Projekto įvykdymo ataskaitą (atsiskaitoma už veiklą, kuriai finansuoti buvo skirtos lėšos, nurodomi pasiekti rezultatai) (9 priedas). Prie projekto veiklos ataskaitos gali būti pridėta turima rašytinė ir vaizdinė medžiaga, susijusi su projekto įgyvendinimu.

          
33.4. baigti įgyvendinti projektą iki einamųjų metų gruodžio 31 d.

         
33.5. grąžinti Administracijai nepanaudotas lėšas iki einamųjų metų gruodžio 15 d.;

          
33.6. viešinti projektą, kad visuomenė daugiau sužinotų apie projektą ir projekto rezultatus.

          
34. Administracija pareiškėjui teikia visą reikalingą dalykinę ir metodinę pagalbą, susijusią su projekto įgyvendinimu.

          
35. Administracija turi teisę atlikti projekto įgyvendinimo ir lėšų panaudojimo teisingumo ir tikslingumo auditą.

          
36. Administracija nutraukia sutartį su pareiškėju ir išieško skirtas lėšas, kai:

          
36.1. nustatoma, kad skirtos lėšos naudojamos ne pagal paskirtį;

          
36.2. paaiškėja, kad buvo pateikta klaidinga ar neteisinga informacija, pildant paraišką ar įgyvendinant projektą.

                                             VII. BAIGIAMOSIOS NUOSTATOS

          
37. Už informacijos ir pateiktų duomenų tikslumą, gautų lėšų buhalterinės apskaitos tvarkymą atsako pareiškėjas Lietuvos Respublikos įstatymų nustatyta tvarka.

         
38. Direktoriaus ar jo įgalioto asmens įsakymas dėl projekto finansavimo gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

________________________________________

